Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 107/10/1105	Bratislava V, 4.2.2014
EEČ : 2-12-73-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 11.5.2011, spisová značka 3 Pv 107/10/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.2.2010 v čase asi o 02.25hod. v Bratislave na Mlynarovičovej ul. č. 18 bol kontrolovaný hliadkou PZ, pri kontrole dobrovoľne vydal priesvitné plastové vrecko s obsahom neznámej zelenej sušenej rastliny, o ktorej sa vyjadril, že sa jedná o marihuanu pre vlastnú potrebu, kovový uzáver so sitcom a papierovú skladačku s obsahom neznámeho bieleho kryštalického prášku, kriminalisticko-expertíznym skúmaním KEÚ PZ SR v Bratislave bolo zistené, že v prípade neznámej zelenej sušenej rastliny sa jedná o vysušený rastlinný materiál vykazujúci znaky typické pre rastlinný rod Cannabis-konope s hmotnosťou obsahu 518mg, čo zodpovedá minimálne 2 obvykle jednorazovým dávkam drogy, a v prípade bieleho kryštalického prášku sa jedná o pervitín (metamfetamín) s hmotnosťou obsahu 84mg, čo zodpovedá 1 obvykle jednorazovej dávke drogy, pričom rastliny konope sú v zmysle zákona č. 139/1998 Z. z. zaradené do I. skupiny omamných látok a pervitín(metamfetamín) do II. skupiny psychotropných látok.

Uznesením prokurátora Okresnej prokuratúry XXXXX V zo dňa 11.5.2011, spisová značka 3 Pv 107/10/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
	Poverený príslušník PZ Okresného riaditeľstva PZ v Bratislave V, Oddelenie skráteného vyšetrovania Petržalka - Stred stíhal pod sp. zn. ORP-938/ST-B5-2011 XXXXX XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona.

	Uznesením prokurátora Okresnej prokuratúry pre Bratislavu V sp. zn. 3 Pv 107/10 zo dňa 11.5.2011 bolo trestné stíhanie vedené proti obv. XXXXX XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona v zmysle § 216 ods. 1 písm. a/, b/, c/ Tr. poriadku podmienečne zastavené a v zmysle § 216 ods. 2 Tr. poriadku bola obvinenému určená skúšobná doba v trvaní 30(tridsať) mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 24.5.2011.
	Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, viedol riadny život, nebol prejednávaný pre priestupok súvisiaci s trestnou činnosťou, alebo svojou závažnosťou majúci vplyv na vedenie riadneho života obvineným,  nebol ani súdne trestaný, nespáchal v skúšobnej dobe trestný čin, a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. poriadku.

JUDr. Peter Dana
prokurátor